**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2023. április 26-i ülésére)

**TÁRGY: A 18/2021. SZÁMÚ KÉPVISELŐ-TESTÜLETI HATÁROZAT MÓDOSÍTÁSA**

Kiskőrös Város Önkormányzatának Képviselő-testülete a 18/2021. számú határozatával döntött a Magyar Állam tulajdonában lévő Kiskőrös, Petőfi Sándor tér 1. szám alatti 3090/B/1, a 3090/B/2 hrsz-ú épület és a 3090/C/2, valamint a 3090/D/2 hrsz-ú albetéten nyilvántartott épületrészek térítésmentes önkormányzati tulajdonba vételéről, tekintettel arra, hogy ezen ingatlanrészek a korábban betöltött katasztrófavédelmi feladatellátást már nem szolgálják, az épület, illetve épületrészek üresen állnak.

A fent nevesített ingatlan, illetve ingatlanrészek a katasztrófavédelem közigazgatási feladat- és hatásköreinek állami és önkormányzati szintű átszervezése miatt a feladatellátás helyszíneként szolgáló ingatlanok is térítésmentesen átadásra kerültek a Magyar Állam részére. Az ingatlanok átadásával az Önkormányzat közfeladatainak ellátására szolgáló ingatlanok száma és területe jelentősen csökkent.

A térítésmentes tulajdonba vételi eljárás 2021. augusztus hónapban megindításra került. A Magyar Nemzeti Vagyonkezelő Zrt., (a továbbiakban: Vagyonkezelő megkereste Kiskőrös Város Önkormányzatát, miszerint kérte módosítani Kiskőrös Város Képviselő-testületének 18/2021. számú határozatát, külön pontokban feltüntetve a térítésmentes tulajdonba vétel indokát a pontos jogszabályi hely külön-külön történő nevesítésével.

A vagyonkezelő megkeresésére a Képviselő-testület 18/2021. számú határozatának 2. pontja módosul, illetve a határozat-tervezet szerint 2 ponttal kiegészül.

Tekintettel arra, hogy a katasztrófavédelmi feladatok ellátására tekintettel átadott ingatlanok a feladatellátás szempontjából feleslegessé váltak, az Önkormányzat, a

* 3090/B/1, a 3090/B/2 hrsz-ú ingatlanokat Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontja alapján helyiséggazdálkodás,
* 3090/C/2. hrsz-ú ingatlanrészt Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontja alapján városüzemeltetés,
* 3090/D/2 hrsz-ú ingatlanrészt Magyarország helyi önkormányzatairól szóló 2011. évi CLXXXIX. törvény 13. § (1) bekezdés 12. pontja alapján katasztrófavédelem (önkéntes tűzoltóság),

mint helyben biztosítható közfeladatainak ellátására hivatkozva, az állami vagyonról szóló 2007. évi. CVI. törvény 36. § (2) bekezdés c) pontja alapján kezdeményezte a térítésmentes tulajdonba vételt.

Fentiek figyelembevételével javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2023. április 18.**

**Domonyi László s.k.,**

**polgármester**

**HATÁROZAT-TERVEZET**

A Képviselő-testület „A Kiskőrös 3090 hrsz-ú Városháza Társasház állami tulajdonban lévő albetéteinek ingyenes tulajdonba vétele tárgyában kelt 18/2021. számú határozatának 2. pontját az alábbiak szerint módosítja:

*A 2. pont helyébe az alábbi szövegrész kerül:*

* a) - a 3090/B/1, a 3090/B/2 hrsz-ú ingatlanokat Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontja alapján helyiséggazdálkodás,
* b) - a 3090/C/2 hrsz-ú ingatlanrészt Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontja alapján városüzemeltetés
* c) - és a 3090/D/2 hrsz-ú ingatlanrészt Magyarország helyi önkormányzatairól szóló 2011. évi CLXXXIX. törvény 13. § (1) bekezdés 12. pontja alapján katasztrófavédelem (önkéntes tűzoltóság), mint helyben biztosítható közfeladatainak ellátása céljából kívánja tulajdonba venni.

**Felelős:** polgármester

**Határidő:** értelemszerűen

***A Képviselő-testület „A Kiskőrös 3090 hrsz-ú Városháza Társasház állami tulajdonban lévő albetéteinek ingyenes tulajdonba vétele tárgyú 18/2021. számú határozata a módosítással egységes szerkezetben:***

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata a nemzeti vagyonról szóló 2011. évi CXVI. törvény 13. §-ában foglalt helyben biztosítható közfeladatellátási kötelezettsége, valamint az állami vagyonról szóló 2007. évi CVI. törvény 36. § (2) bekezdésének c) pontja alapján kezdeményezi és kérelmezi a Magyar Nemzeti Vagyonkezelő Zrt.-nél, mint vagyonkezelőnél a Kiskőrös 3090/B/1, a 3090/B/2, a 3090/C/2 és a 3090/D/2 hrsz-ú albetéten nyilvántartott a Magyar Állam tulajdonában (tulajdonosi joggyakorló: Magyar Nemzeti Vagyonkezelő Zrt.) lévő épület és épületrészek ingyenes önkormányzati tulajdonba adását.
2. a) - a 3090/B/1, a 3090/B/2 hrsz-ú ingatlanokat Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontja alapján helyiséggazdálkodás,

b) - a 3090/C/2 hrsz-ú ingatlanrészt Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontja alapján városüzemeltetés

c) - és a 3090/D/2 hrsz-ú ingatlanrészt Magyarország helyi önkormányzatairól szóló 2011. évi CLXXXIX. törvény 13. § (1) bekezdés 12. pontja alapján katasztrófavédelem (önkéntes tűzoltóság), mint helyben biztosítható közfeladatainak ellátása céljából kívánja tulajdonba venni.

1. nyilatkozik arról, hogy az 1. pontban nevesített ingatlan nem áll *(örökségvédelmi / természetvédelmi / helyi / Natura 2000)* védettség alatt.
2. kötelezettséget vállal arra, hogy az ingyenesen tulajdonba vett ingatlanrészt nem idegeníti el.
3. egyetért azzal, hogy az ingyenes tulajdonba vétel során felmerülő valamennyi költséget Kiskőrös Város Önkormányzata viselje.
4. felhatalmazza a polgármestert az ingatlanrész ingyenes tulajdonba vételével összefüggő kérelem benyújtására, az eljárások megindítására, a jognyilatkozatok megtételére, valamint az ingyenes tulajdonba vételről szóló megállapodás aláírására.

**Felelős:** polgármester

**Határidő:** értelemszerűen